अलिकति भावनात्मक कुराले पनि पुरुषहरु पीडित छन् । महिला भनेपछि आँखा चिप्लेर समर्थन गर्ने बानीले पनि कतिपय अवस्थामा गलत संस्कारको जन्म भैरहेको छ । बाटोमा एक महिलाले अर्काे पुरुषलाई कुटिरहेको देख्यौ भने हामी चुपचाप रमिता हेर्छाै र सोच्छौ ‘पक्कै पुरुषले केही गल्ती गरेको होला’ भनेर । तर यसको ठिक उल्टो कोही पुरुषले महिलालाई कुटिरहेको देख्यौ भने पुरुषमाथि नै जाई लाग्छौ । आखिर त्यहाँ महिलाले नै गल्ती गरेको किन नहोस् । पुरुषले महिला कुट्नु गलत हो र झगडा छुट्याउनु हाम्रो दायित्व पनि हो तर कुरै नबुझी पुरुषलाई भकुर्नु चाहि अन्याय भएन र ?
